ai4bharat/Pralekha huggingface dataset:
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତ କୋଭିଡ-୧୯ ଟିକାକରଣରେ ଆଉ ଏକ ମାଇଲଖୁଣ୍ଟ ହାସଲ କରିଛି ଏବଂ କୋଭିଡ ଟିକାକରଣ କ୍ଷେତ୍ରରେ ଯୁକ୍ତରାଷ୍ଟ୍ର ଆମେରିକାକୁ ପଛରେ ପକାଇଛି
ଦେଶରେ ମୋଟ ୩୨.୩୬ କୋଟି ଡୋଜ୍ କୋଭିଡ ଟିକା ଦିଆଯାଇଛି
ଗତ ୨୪ ଘଣ୍ଟା ମଧ୍ୟରେ ଭାରତରେ ୪୬,୧୪୮ ନୂତନ କରୋନା ମାମଲା ଚିହ୍ନଟ ହୋଇଛି
ଭାରତରେ ସକ୍ରିୟ କରୋନା ମାମଲା ୫,୭୨,୯୯୪କୁ ହ୍ରାସ ପାଇଛି
ଭାରତ କୋଭିଡ ଟିକାକରକଣ କ୍ଷେତ୍ରରେ ଆଉ ଏକ ମାଇଲଖୁଣ୍ଟ ହାସଲ ସ୍ୱରୂପ ମୋଟ କୋଭିଡ ଟିକା ପ୍ରଦାନରେ ଯୁକ୍ତରାଷ୍ଟ୍ର ଆମେରିକାକୁ ପଛରେ ପକାଇଛି । ଭାରତରେ କୋଭିଡ ଟିକାକରଣ ୨୦୨୧ ଜାନୁଆରୀ ୧୬ ତାରିଖରେ ଆରମ୍ଭ ହୋଇଥିବା ବେଳେ ଯୁକ୍ତରାଷ୍ଟ୍ର ଆମେରିକାରେ କୋଭିଡ ଟିକାକରଣ ୨୦୨୦ ଡିସେମ୍ବର ୧୪ରେ ଆରମ୍ଭ ହୋଇଥିଲା ।
ଭାରତରେ ମୋଟ ଟିକାକରଣ ଗତକାଲି ୩୨.୩୬ କୋଟିକୁ ଅତିକ୍ରମ କରିଯାଇଛି । ଆଜି ସକାଳ ୭ଟା ସୁଦ୍ଧା ମିଳିଥିବା ରିପୋର୍ଟ ଅନୁସାରେ ୪୩,୨୧,୮୯୮ ସେସନରେ ମୋଟ ୩୨,୩୬,୬୩,୨୯୭ ଡୋଜ୍ ଟିକା ଦିଆଯାଇଛି । ଗତ ୨୪ ଘଣ୍ଟା ମଧ୍ୟରେ ୧୭,୨୧,୨୬୮ ଡୋଜ୍ ଟିକା ଦିଆଯାଇଛି ।
|
|
HCWs
|
|
1st Dose
|
|
1,01,98,257
|
|
2nd Dose
|
|
72,07,617
|
|
FLWs
|
|
1st Dose
|
|
1,74,42,767
|
|
2nd Dose
|
|
93,99,319
|
|
Age Group 18-44 years
|
|
1st Dose
|
|
8,46,51,696
|
|
2nd Dose
|
|
19,01,190
|
|
Age Group 45-59 years
|
|
1st Dose
|
|
8,71,11,445
|
|
2nd Dose
|
|
1,48,12,349
|
|
Over 60 years
|
|
1st Dose
|
|
6,75,29,713
|
|
2nd Dose
|
|
2,34,08,944
|
|
Total
|
|
32,36,63,297
୨୦୨୧ ଜୁନ୍ ୨୧ରୁ କୋଭିଡ-୧୯ ଟିକାକରଣର ବୈଶ୍ୱିକରଣ ଆରମ୍ଭ ହୋଇଥିଲା । ଦେଶବ୍ୟାପୀ କୋଭିଡ-୧୯ ଟିକାକରଣକୁ ବ୍ୟାପକ ଓ ତ୍ୱରାନ୍ୱିତ କରିବାକୁ ପ୍ରତିବଦ୍ଧ ।
ଭାରତରେ ଗତ ୨୪ ଘଣ୍ଟାରେ ୪୬,୧୪୮ ନୂଆ କରୋନା ମାମଲା ଚିହ୍ନଟ ହୋଇଛି ।
ଗତ ୨୧ ଦିନ ଧରି ଦେଶରେ ଦୈନିକ ନୂଆ କରୋନା ମାମଲା ୧ ଲକ୍ଷ ତଳେ ରହିଛି । ଏହା କେବଳ କେନ୍ଦ୍ର ସରକାର ଏବଂ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର ସରକାରମାନଙ୍କ ମିଳିତ ପ୍ରଚେଷ୍ଟାର ଫଳ ।
ଭାରତରେ ମଧ୍ୟ ସକ୍ରିୟ କରୋନା ମାମଲା କ୍ରମାଗତ ଭାବେ ହ୍ରାସ ପାଉଛି । ଦେଶରେ ଏବେ ସକ୍ରିୟ ମାମଲା ରହିଛି ୫,୭୨,୯୯୪ ।
ଗତ ୨୪ ଘଣ୍ଟା ମଧ୍ୟରେ ସକ୍ରିୟ ମାମଲାରେ ୧୩,୪୦୯ ହ୍ରାସ ହୋଇଛି ଏବଂ ଦେଶର ମୋଟ ପଜିଟିଭ୍ ମାମଲାର ମାତ୍ର ୧.୮୯% ରହିଛି ସକ୍ରିୟ ମାମଲା ।
କୋଭିଡ-୧୯ ସଂକ୍ରମଣରୁ ଅଧିକରୁ ଅଧିକ ଲୋକ ସୁସ୍ଥ ହେଉଥିବା ବେଳେ ଭାରତରେ ଗତ ୪୬ ଦିନ ଧରି ଦୈନିକ ସୁସ୍ଥ ହେଉଥିବା ଲୋକଙ୍କ ସଂଖ୍ୟା ଦୈନିକ ଚିହ୍ନଟ ହେଉଥିବା ନୂଆ ମାମଲାକୁ ପଛରେ ପକାଇଛି । ଗତ ୨୪ ଘଣ୍ଟା ମଧ୍ୟରେ ୫୮,୫୭୮ ଜଣ ଆକ୍ରାନ୍ତ ସୁସ୍ଥ ହୋଇଛନ୍ତି ।
ଗତ ୨୪ ଘଣ୍ଟା ମଧ୍ୟରେ ଚିହ୍ନଟ ହୋଇଥିବା ନୂଆ କରୋନା ମାମଲା ତୁଳନାରେ ୧୨ ହଜାର ରୁ ଅଧିକ ଆକ୍ରାନ୍ତ ସୁସ୍ଥ ହୋଇଛନ୍ତି ।
ମହାମାରୀ ଆରମ୍ଭ ହେବା ପରଠାରୁ ଏ ପର୍ଯ୍ୟନ୍ତ ଦେଶରେ ୨,୯୩,୦୯,୬୦୭ ଜଣ ଆକ୍ରାନ୍ତ କୋଭିଡ-୧୯ ସଂକ୍ରମଣରୁ ସୁସ୍ଥ ହୋଇଛନ୍ତି ଏବଂ ଗତ ୨୪ ଘଣ୍ଟା ମଧ୍ୟରେ ୫୮,୫୭୮ ଜଣ ଆକ୍ରାନ୍ତ ସୁସ୍ଥ ହୋଇଛନ୍ତି । ଏହା ଫଳରେ ମୋଟ ସୁସ୍ଥତା ହାର ୯୬.୮୦%କୁ ବୃଦ୍ଧି ପାଇଛି ଏବଂ ଏହା କ୍ରମାଗତ ଭାବେ ବୃଦ୍ଧି ପାଉଛି ।
ଦେଶବ୍ୟାପୀ ଟେଷ୍ଟିଂ କ୍ଷମତା ବୃଦ୍ଧି ହୋଇଥିବା ବେଳେ ଗତ ୨୪ ଘଣ୍ଟା ମଧ୍ୟରେ ଦେଶରେ ୧୫,୭୦,୫୧୫ ଟେଷ୍ଟ କରାଯାଇଛି । ମୋଟ ଉପରେ ଭାରତରେ ଏ ପର୍ଯ୍ୟନ୍ତ ୪୦.୬୩ କୋଟିରୁ ଅଧିକ ଟେଷ୍ଟ ହୋଇଛି ।
ଏକ ପକ୍ଷରେ ଦେଶବ୍ୟାପୀ ଟେଷ୍ଟିଂ କ୍ଷମତା ବୃଦ୍ଧି ହୋଇଥିବା ବେଳେ ଅପରପକ୍ଷରେ ଦେଶରେ ସାପ୍ତାହିକ ପଜିଟିଭିଟି ହାର କ୍ରମାଗତ ହ୍ରାସ ପାଉଥିବା ପରିଲକ୍ଷିତ ହୋଇଛି । ସାପ୍ତାହିକ ପଜିଟିଭିଟି ହାର ଏବେ ୨.୮୧% ଥିବା ବେଳେ ଦୈନିକ ପଜିଟିଭିଟି ହାର ରହିଛି ୨.୯୪% । ଦୈନିକ ପଜିଟିଭିଟି ହାର ଗତ ୨୧ ଦିନ ଧରି ୫% ତଳେ ରହିଛି ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରତିଷ୍ଠା ଦିବସରେ ଏନଏସଜି ବାହିନୀକୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ଏନଏସଜିର ପ୍ରତିଷ୍ଠା ଦିବସରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏନଏସଜି ବ୍ଲାକ୍ କ୍ୟାଟ୍ କମାଣ୍ଡୋ ଓ ସେମାନଙ୍କ ପରିବାରବର୍ଗଙ୍କୁ ଶୁଭେଚ୍ଛା ଜଣାଇଛନ୍ତି ।
‘ଏନଏସଜି ବ୍ଲାକ୍ କ୍ୟାଟ୍ କମାଣ୍ଡୋ ଓ ସେମାନଙ୍କ ପରିବାରବର୍ଗଙ୍କୁ ପ୍ରତିଷ୍ଠା ଦିବସରେ ଶୁଭେଚ୍ଛା। ଭାରତର ନିରାପତ୍ତା ରକ୍ଷା କ୍ଷେତ୍ରରେ ଏନଏସଜିର ଗୁରୁତ୍ୱପୂର୍ଣ୍ଣ ଭୂମିକା ରହିଛି । ଏହା ସର୍ବୋଚ୍ଚ ସାହସ ଓ ପେସାଦାର ମନୋବୃତ୍ତି ପ୍ରଦର୍ଶନ କରିଥାଏ । ଦେଶକୁ ସୁରକ୍ଷିତ ରଖିବାରେ ଏନଏସଜିର ପ୍ରଚେଷ୍ଟାରେ ଭାରତ ଗର୍ବିତ’, ବୋଲି ପ୍ରଧାନମନ୍ତ୍ରୀ କହିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଛଠ ପର୍ବ ଅବସରରେ ଦେଶବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଛଠ ପର୍ବ ଅବସରରେ ଦେଶବାସୀଙ୍କୁ ଶୁଭେଚ୍ଛା ଜଣାଇଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“ସୂର୍ଯ୍ୟଦେବ ଓ ପ୍ରକୃତି ଉପାସନା ପାଇଁ ସମର୍ପିତ ମହାପର୍ବ ଛଠ ଅବସରରେ ଦେଶବାସୀଙ୍କୁ ହାର୍ଦ୍ଦିକ ଶୁଭକାମନା । ଭଗବାନ ଭାସ୍କରଙ୍କ ଆଭା ଓ ଛଠ ମାତାଙ୍କ ଆଶୀର୍ବାଦ ସମସ୍ତଙ୍କ ଜୀବନକୁ ଆଲୋକିତ କରୁ ବୋଲି କାମନା କରୁଛି ।”
SR
(
କ୍ୟାବିନେଟ
ଭାରତ ପ୍ରତିଯୋଗିତା ଆୟୋଗ ଏବଂ ଇଜିପ୍ଟ ପ୍ରତିଯୋଗିତା ପ୍ରାଧିକରଣ ମଧ୍ୟରେ ବୁଝାମଣାପତ୍ର ସ୍ୱାକ୍ଷରକୁ କ୍ୟାବିନେଟ୍ ଅନୁମୋଦନ କରିଛି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ଆଜି ପ୍ରତିଯୋଗିତା ଆୟୋଗ  ଏବଂ ଇଜିପ୍ଟ ପ୍ରତିଯୋଗିତା ପ୍ରାଧିକରଣ  ମଧ୍ୟରେ ବୁଝାମଣାପତ୍ର  ସ୍ୱାକ୍ଷରକୁ ଅନୁମୋଦନ କରିଛି ।
କାର୍ଯ୍ୟାନ୍ୱୟନ ରଣନୀତି ଏବଂ ଲକ୍ଷ୍ୟ :
ସୂଚନା ଆଦାନ ପ୍ରଦାନ, ସର୍ବୋତ୍ତମ ଅଭ୍ୟାସ ବଂଟନ ତଥା ବିଭିନ୍ନ ଦକ୍ଷତା ବିକାଶ ପଦକ୍ଷେପ ମାଧ୍ୟମରେ ପ୍ରତିଯୋଗିତା ଆଇନ ଏବଂ ନୀତିରେ ସହଯୋଗର ପ୍ରୋତ୍ସାହନ ଏବଂ ମଜଭୁତ କରିବାକୁ ଏମଓୟୁରେ ପରିକଳ୍ପନା କରାଯାଇଛି । ଏମଓୟୁ ମଧ୍ୟ ସିସିଆଇ ଏବଂ ଇସିଏ ମଧ୍ୟରେ ସମ୍ବନ୍ଧକୁ ବିକଶିତ କରିବା ଏବଂ ମଜଭୁତ କରିବାକୁ ଏବଂ ଅଭିଜ୍ଞତା ବଂଟନ ଏବଂ ବୈଷୟିକ ସହଯୋଗ ମାଧ୍ୟମରେ ନିଜ ନିଜ ଅଧୀନରେ ପ୍ରତିଯୋଗିତା ଆଇନ କାର୍ଯ୍ୟକାରୀ କରିବାରେ ପରସ୍ପରର ଅନୁଭୂତିରୁ ଶିଖିବା ଏବଂ ଅନୁକରଣ କରିବାକୁ ଲକ୍ଷ୍ୟ ରଖିଛି ।
ପ୍ରଭାବ:
ଏମଓୟୁ, କାର୍ଯ୍ୟକାରୀ ପଦକ୍ଷେପ ଗୁଡ଼ିକର ଆଦାନପ୍ରଦାନ ମାଧ୍ୟମରେ, ସିସଆଇକୁ ଇଜିପ୍ଟରେ ଥିବା ପ୍ରତିପକ୍ଷ ପ୍ରତିଯୋଗିତା ଏଜେନ୍ସିର ଅଭିଜ୍ଞତା ଏବଂ ଶିକ୍ଷାଠାରୁ ଅନୁକରଣ ଏବଂ ଶିଖିବାରେ ସକ୍ଷମ କରିବ ଯାହାକି ସିସିଆଇ ଦ୍ୱାରା ପ୍ରତିଯୋଗିତା ଅଧିନିୟମ, ୨୦୦୨ର କାର୍ଯ୍ୟକାରିତାକୁ ଉନ୍ନତ କରିବାରେ ସାହାଯ୍ୟ କରିବ । ଏହାର ଫଳାଫଳ ପରିଣତିଗୁଡ଼ିକ ଗ୍ରାହକଙ୍କୁ ଉପକୃତ କରିବ ଏବଂ ଭାଗିଦାରୀ  ଓ ଅନ୍ତର୍ଭୁକ୍ତିକୁ ପ୍ରୋତ୍ସାହିତ କରିବ ।
ପୃଷ୍ଠଭୂମି:
ପ୍ରତିଯୋଗିତା ଅଧିନିୟମ, ୨୦୦୨ ର ଧାରା ୧୮ ସିସିଆଇକୁ କୌଣସି ସ୍ମାରକପତ୍ର କିମ୍ବା ବିଦେଶର କୌଣସି ଏଜେନ୍ସି ସହିତ ଏହାର କର୍ତ୍ତବ୍ୟ ନିର୍ବାହ କରିବା କିମ୍ବା ଅଧିନିୟମ ଅନୁଯାୟୀ କାର୍ଯ୍ୟ କରିବା ପାଇଁ ଅନୁମତି ଦେଇଥାଏ । ସେହି ଅନୁଯାୟୀ, ବର୍ତ୍ତମାନର ପ୍ରସ୍ତାବ ସିସିଆଇ ଏବଂ ଇସିଏ ମଧ୍ୟରେ ଏମଓୟୁ ସ୍ୱାକ୍ଷର ସହିତ ସମ୍ବନ୍ଧିତ ଅଟେ ।..
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମୁକ୍ତି ସଂଗ୍ରାମର ଅକୀର୍ତ୍ତିତ ନାୟକଙ୍କ କାହାଣୀମାନ ଲୋକଲୋଚନକୁ ଆଣିବା ପାଇଁ ଛାତ୍ର ଓ ଶିକ୍ଷକ ସମାଜକୁ ପ୍ରଧାନମନ୍ତ୍ରୀଙ୍କ ଆହ୍ୱାନ
ମୁକ୍ତି ସଂଗ୍ରାମ କାଳର ଅନାବିଷ୍କୃତ ଓ ଅକୀର୍ତ୍ତିତ ନାୟକମାନଙ୍କର କାହାଣୀ ଲୋକଲୋଚନକୁ ଆଣିବା ପାଇଁ ଛାତ୍ର ଓ ଶିକ୍ଷକ ସମାଜ ଆଗେଇ ଆସିବାକୁ ପ୍ରଧାନମନ୍ତ୍ରୀ ଆହ୍ୱାନ ଜଣାଇଛନ୍ତି । ମାସିକ ରେଡିଓ କାର୍ଯ୍ୟକ୍ରମ ମନ୍କୀ ବାତ୍  ସଂସ୍କରଣରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ଜଣେ ଯେତେବେଳେ ନିଜର ସଫଳତା ବିଷୟରେ ଚିନ୍ତାକରେ ସେତେବେଳେ ନିଶ୍ଚୟ ଜଣେ ଶିକ୍ଷକଙ୍କ କଥା ତାଙ୍କ ମନକୁ ଆସେ । ସାଂପ୍ରତିକ କରୋନା ମହାମାରୀ ସଂକଟ ଶିକ୍ଷକମାନଙ୍କ ପାଇଁ ଏକ ଆହ୍ୱାନ ସୃଷ୍ଟି କରିଛି । ସେମାନେ ଏହି ସଂକଟକୁ ଏକ ସୁଯୋଗରେ ପରିଣତ କରି ନୂଆ ଟେକ୍ନୋଲଜିକୁ ଆପଣାଇ ନିରନ୍ତରଭାବରେ ଶିକ୍ଷାଦାନରେ ବ୍ରତୀ ରହିବା ସହିତ ଏ କ୍ଷେତ୍ରରେ ବିଦ୍ୟାର୍ଥୀମାନଙ୍କୁ ଅନୁପ୍ରାଣିତ କରୁଛନ୍ତି । ଜାତୀୟ ଶିକ୍ଷାନୀତିର ଲାଭ ଛାତ୍ରଛାତ୍ରୀମାନଙ୍କୁ ବାଣ୍ଟିବାରେ ଶିକ୍ଷକମାନେ ଗୁରୁତ୍ୱପୂର୍ଣ୍ଣ ଭୂମିକା ନିର୍ବାହ କରିବେ ବୋଲି ସେ ଦୃଢ ଆସ୍ଥା ପ୍ରକଟ କରିଛନ୍ତି ।
2022ରେ ଦେଶ ସ୍ୱାଧୀନତାର 75ତମ ବାର୍ଷିକ ପାଳନ କରିବ ବୋଲି ଉଲ୍ଲେଖକରି ପ୍ରଧାନମନ୍ତ୍ରୀ କହିଛନ୍ତି ଯେ ବର୍ତ୍ତମାନର ଛାତ୍ରଛାତ୍ରୀମାନେ ମୁକ୍ତି ଆନ୍ଦୋଳନକାଳର ନାୟକ ନାୟିକାମାନଙ୍କ ସଂପର୍କରେ ଅବଗତ ହେବାର ଆବଶ୍ୟକତା ରହିଛି । ଆମ ଛାତ୍ରଛାତ୍ରୀମାନେ ଯେତେବେଳେ ଆମର ମୁକ୍ତି ସଂଗ୍ରାମର ଇତିହାସ ଏବଂ ତାହାର ପରିବେଶ ପରିସ୍ଥିତି ସଂପର୍କରେ ଅବଗତ ହେବେ ସେତେବେଳେ ତାହାର ପ୍ରଭାବ ସେମାନଙ୍କ ବ୍ୟକ୍ତିତ୍ୱ ଉପରେ ପ୍ରତିଫଳିତ ହେବ ।
ପ୍ରଧାନମନ୍ତ୍ରୀ କହିଛନ୍ତି ଯେ ଛାତ୍ରଛାତ୍ରୀମାନେ ରହୁଥିବା ଜିଲ୍ଲାରେ ମୁକ୍ତି ସଂଗ୍ରାମ ସମୟରେ କ’ଣ ସବୁ ଘଟିଥିଲା ସେ ବିଷୟରେ ଗବେଷଣା କରିବାର ଆବଶ୍ୟକତା ରହିଛି । ମୁକ୍ତି ସଂଗ୍ରାମ ସହ ସଂପୃକ୍ତ ସ୍ଥାନଗୁଡିକୁ ପିଲାମାନଙ୍କୁ ବୁଲି ଦେଖାଇବାର ଯୋଜନା ପ୍ରସ୍ତୁତ ଉପରେ ସେ ଗୁରୁତ୍ୱ ଦେଇଛନ୍ତି । ଆମ ସ୍ୱାଧୀନତାର 75 ବର୍ଷ ପୂର୍ତ୍ତି ଅବସରରେ କିଛି ସ୍କୁଲର ପିଲାମାନେ 75ଟି କବିତା ଏବଂ ଥିଏଟରଭିତ୍ତିକ କାହାଣୀ ଆମ ମୁକ୍ତି ସଂଗ୍ରାମ ଉପରେ ଲେଖିବା ପାଇଁ ଶପଥ ନେବା ଉଚିତ ବୋଲି ସେ କହିଛନ୍ତି ।
ପ୍ରଧାନମନ୍ତ୍ରୀ କହିଛନ୍ତି ଯେ ଏଭଳି ଉଦ୍ୟମ ଫଳରେ ମୁକ୍ତି ସଂଗ୍ରାମରେ ଭାଗନେଇ ଦେଶମାତୃକା ନିମନ୍ତେ ପ୍ରାଣପାତ କରିଥିବା ଅକୀର୍ତ୍ତିତ ଓ ଅନାବିଷ୍କୃତ ନାୟକମାନଙ୍କ ସଂପର୍କରେ ଦେଶ ଜାଣିପାରିବ । ସେପ୍ଟେମ୍ବର 5 ତାରିଖରେ ଗୁରୁଦିବସ ପାଳିତ ହେବ । ଏଥିପାଇଁ ଆବଶ୍ୟକ ବାତାବରଣ ସୃଷ୍ଟି କରିବାକୁ ପ୍ରଧାନମନ୍ତ୍ରୀ ଶିକ୍ଷକ ସମାଜକୁ ଆହ୍ୱାନ ଜଣାଇଛନ୍ତି ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ସଂକ୍ରାନ୍ତରେ ସଦ୍ୟତମ ସୂଚନା
• ଆଇସିଏମଆର ସେରୋ-ପର୍ଯ୍ୟବେକ୍ଷଣ ଅଧ୍ୟୟନ
• ସର୍ଭେ ହୋଇଥିବା ଜନସଂଖ୍ୟାର ଶତକଡା 0.73 କୋଭିଡ-19 ଦ୍ଵାରା ସଂକ୍ରମିତ
ଆଇସିଏମଆର ଦ୍ଵାରା ସେରୋ-ପର୍ଯ୍ୟବେକ୍ଷଣ ଅନୁଧ୍ୟାନରେ ଜଣାପଡିଛି ଯେ, ସର୍ଭେ କରାଯାଇଥିବା ସାମ୍ପଲ ଜନସଂଖ୍ୟାର 0.73 ପ୍ରତିଶତ କୋଭିଡ19 ଦ୍ୱାରା ସଂକ୍ରମିତ ହୋଇଛନ୍ତି ।
ଆଇସିଏମଆରର ମହାନିର୍ଦ୍ଦେଶକ ଡଃ ବଳରାମ ଭାର୍ଗବ ଆଜି ଗଣମାଧ୍ୟମକୁ ଏହି ସୂଚନା ଦେଇଛନ୍ତି । ଗତ ମାସରେ ଆଇସିଏମଆର ପକ୍ଷରୁ ରାଜ୍ୟ ସ୍ୱାସ୍ଥ୍ୟ ବିଭାଗ, ଏନସିଡିସି ଏବଂ ଭାରତସ୍ଥିତ ବିଶ୍ଵ ସ୍ୱାସ୍ଥ୍ୟ ସଂଗଠନ କାର୍ଯ୍ୟାଳୟ ପକ୍ଷରୁ ମିଳିତ ଭାବେ କୋଭିଡ-19 ପାଇଁ ସେରୋ-ସର୍ଭେ କରାଯାଇଥିଲା । ଏଥିରେ ଦେଶର 83 ଜିଲ୍ଲାରେ 28,595ଟି ପରିବାର ଓ 26,400 ବ୍ୟକ୍ତିଙ୍କୁ ନମୁନା ଭାବେ ନେଇ ପରୀକ୍ଷା କରାଯାଇଥିଲା । ଦୁଇଟି ଭାଗରେ କରାଯାଇଥିବା ଏହି ଅନୁଧ୍ୟାନର ପ୍ରଥମ ଭାଗରେ SARS-CoV-2 ଜନସଂଖ୍ୟାର କେତେ ଭାଗକୁ ସଂକ୍ରମିତ କରିଛି ତାହାର ଅନୁଧ୍ୟାନ କରାଯାଇଥିଲା । ଦ୍ଵିତୀୟ ଭାଗ ଅନୁଧ୍ୟାନରେ ଆବଦ୍ଧ ଓ ହଟ ସ୍ପଟ ଅଞ୍ଚଳରେ କେତେ ଭାଗ ସଂକ୍ରମିତ ହୋଇଛନ୍ତି ତାହା ଦେଖାଯାଇଥିଲା ।
ଅନୁଧ୍ୟାନରୁ ସ୍ପଷ୍ଟ ଜଣାପଡିଛି ଯେ, ଲକଡାଉନ ଅଧିକ ସଂକ୍ରମଣକୁ ରୋକିବାରେ ସଫଳ ହୋଇଛି । ଆଇସିଏମଆର ହିସାବ କରି ଦେଖିଛି ଯେ, ଗ୍ରାମାଞ୍ଚଳ ତୁଳନାରେ ସହରାଞ୍ଚଳ ସଂକ୍ରମଣ ହାର 1.9 ଗୁଣା ଅଧିକ ହୋଇଥିବା ବେଳେ ସହରତଳି ଅଞ୍ଚଳରେ ଏହା 1.89 ଗୁଣା ଅଧିକ । ତେବେ ସଂକ୍ରମଣ ଯୋଗୁଁ ମୃତ୍ୟୁ ହାର ମାତ୍ର 0.08 ଭାଗ ରହିଛି । ଏସବୁ ଦୃଷ୍ଟିରୁ ବିଚାର କଲେ ଜନସଂଖ୍ୟାର ଅଧିକ ଭାଗ କୋଭିଡ ପାଇଁ ଉଦ୍ଦିଷ୍ଟ ମାର୍ଗଦର୍ଶିକା ଗୁଡିକୁ ପାଳନ କରିବା ଆବଶ୍ୟକ । ଗତ 24 ଘଣ୍ଟା ମଧ୍ୟରେ 5,823 ଜଣ ରୋଗୀ ସୁସ୍ଥ ହୋଇଛନ୍ତି । ବର୍ତ୍ତମାନ ପର୍ଯ୍ୟନ୍ତ 1,41,028 ରୋଗୀ ଆରୋଗ୍ୟ ଲାଭ କରିଥିବା ଜଣାପଡିଛି । କରୋନା ସଂକ୍ରମିତଙ୍କ ଆରୋଗ୍ୟ ହାର ଶତକଡା 49.21 ଭାଗ । ଦେଶରେ ବର୍ତ୍ତମାନ 1,37,448 ଜଣ ରୋଗୀ ବିଭିନ୍ନ ଡାକ୍ତରଖାନାରେ ଚିକିତ୍ସିତ ହେଉଛନ୍ତି । ଏବେ ଆରୋଗ୍ୟ ଲାଭ କରିଥିବା ରୋଗୀଙ୍କ ସଂଖ୍ୟା ସକ୍ରିୟ ରୋଗୀଙ୍କ ତୁଳନାରେ ଅଧିକ ବୋଲି ଜଣାପଡିଛି ।
କୋଭିଡ-19 ସମ୍ବନ୍ଧୀୟ ବୈଷୟିକ ତଥ୍ୟ, ମାର୍ଗଦର୍ଶିକା ଓ ନିୟମାବଳୀର ସୂଚନା ପାଇଁ ନିୟମିତ ପରିଦର୍ଶନ କରନ୍ତୁ: https://www.mohfw.gov.in/ ଏବଂ @MoHFW_INDIA ।
ଏ ସମ୍ପର୍କିତ ବୈଷୟିକ ପ୍ରଶ୍ନାବଳୀ technicalquery.covid19[at]gov[dot]in ଏବଂ ncov2019[at]gov[dot]in ଏବଂ @CovidIndiaSeva କୁ ପଠାଇ ପାରିବେ ।
କୋଭିଡ-19 ଜନିତ କୌଣସି ଜିଜ୍ଞାସା ପାଇଁ ଦୟାକରି ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟର ହେଲ୍ପଲାଇନ ନଂ : + 91-11-23978046 କିମ୍ବା 1075 ରେ ସମ୍ପର୍କ କରିପାରନ୍ତି । ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର କୋଭିଡ-19 ହେଲ୍ପଲାଇନ ନମ୍ବରଗୁଡ଼ିକର ତାଲିକା ନିମ୍ନ ୱେବସାଇଟ ରେ ଉପଲବ୍ଧ ।
https://www.mohfw.gov.in/pdf/coronvavirushelplinenumber.pdf
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ହେଲ୍ଥଗିରି ପୁରସ୍କାର ୨୧ ର ବିଜେତାମାନଙ୍କୁ ଅଭିନନ୍ଦନ ଜଣାଇଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ହେଲ୍ଥଗିରି ପୁରସ୍କାର ୨୧ ର ବିଜେତାମାନଙ୍କୁ ଅଭିନନ୍ଦନ ଜଣାଇଛନ୍ତି
ଏକାଧିକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ମୁଁ ହେଲଥଗିରି ୨୧ ର ବିଜେତାମାନଙ୍କୁ ଅଭିନନ୍ଦନ ଜଣାଉଛି । ତୃଣମୂଳ ସ୍ତରର ପରିବର୍ତ୍ତନ ର୍ନିମାତା ମାନଙ୍କୁ ନିମୟିତ ସମ୍ମାନିତ କରିବାର ପାଇଁ ମୁଁ ଇଣ୍ଡିଆଟୁଡେ ଗୋଷ୍ଠୀକୁ ପ୍ରଶଂସା କରିବାକୁ ଚାହେଁ, ସ୍ୱଚ୍ଛତା ହେଉ କିମ୍ବା ବର୍ତ୍ତମାନ ସ୍ୱାସ୍ଥ୍ୟସେବା ହେଉ, ପ୍ରତିବର୍ଷ ଅକ୍ଟୋବର ୨ତାରିଖରେ ।”
କୋଭିଡ-୧୯ ବିଶ୍ୱ ମହାମାରୀ ମାଧ୍ୟମରେ ଅସାଧାରଣ ବ୍ୟକ୍ତି ଏବଂ ସଂଗଠନ ଏହି ଘଟଣାରୁ ଉଠି ମହାମାରୀ ବିରୋଧରେ ଲଢେଇକୁ ଦୃଢ କରିଥିଲେ ।
ସେମାନଙ୍କର ଉଲ୍ଲେଖନୀୟ କାର୍ଯ୍ୟକୁ ସମ୍ମାନ ଦେବା ଏବଂ ଲୋକଙ୍କ ନିକଟରେ ପହଞ୍ଚାଇବା ପାଇଁ ହେଲ୍ଥଗିରି ପୁରସ୍କାର ୨୧ ହେଉଛି ଇଣ୍ଡିଆଟୁଡେ ଗୋଷ୍ଠି ଦ୍ୱାରା ଏକ ପ୍ରଶଂସନୀୟ କାର୍ଯ୍ୟ ।”
HS
(
ଖାଉଟି ବ୍ୟାପାର, ଖାଦ୍ୟ ଓ ସାଧାରଣ ବଣ୍ଟନ ମନ୍ତ୍ରଣାଳୟ
ଲକଡାଉନ ସମୟରେ ଦେଶର ଆବଶ୍ୟକତା ପୂରଣ ପାଇଁ କେନ୍ଦ୍ରୀୟ ଭଣ୍ଡାରରେ 751.69 ଲକ୍ଷ ମେଟ୍ରିକ ଟନ ଖାଦ୍ୟ ଶସ୍ୟ ମହଜୁଦ ଅଛି: ଖାଦ୍ୟ ଓ ଯୋଗାଣମନ୍ତ୍ରୀ
• ଏଯାଏ 3530 ରେଲରେକ ଦ୍ୱାରା 98 ଲକ୍ଷ ମେଟ୍ରିକ ଟନ ଖାଦ୍ୟ ଶସ୍ୟ ରାଜ୍ୟ ସମୂହ ଉଠାଇଛନ୍ତି: ରାମବିଳାସ ପାସୱାନ
• କେନ୍ଦ୍ର ସରକାରଙ୍କ ଦ୍ୱିତୀୟ ପାଳିର ଏକ ବର୍ଷ ପୂର୍ତ୍ତି ଅବସରରେ ଖାଦ୍ୟ ଓ ଯୋଗାଣ ମନ୍ତ୍ରଣାଳୟର ସଫଳତା ସମ୍ପର୍କରେ ସାମ୍ବାଦିକ ସମ୍ମିଳନୀରେ ବିଭାଗୀୟ ମନ୍ତ୍ରୀଙ୍କ ସୂଚନା
ଲକଡାଉନ କାଳରେ ଦେଶର ଆବଶ୍ୟକତା ପୂରଣ ପାଇଁ ଭାରତୀୟ ଖାଦ୍ୟ ନିଗମର ବିଭିନ୍ନ ଭଣ୍ଡାରରେ ଏବେ ପ୍ରଚୁର ପରିମାଣର ଖାଦ୍ୟଶସ୍ୟ ମହଜୁଦ ଅଛି । ମେ 28 ତାରିଖ ସୁଦ୍ଧା କେନ୍ଦ୍ରୀୟ ଭଣ୍ଡାରରେ ମହଜୁଦ ଥିବା ଖାଦ୍ୟଶସ୍ୟ ପରିମାଣ 751.69 ଲକ୍ଷ ମେଟ୍ରିକ ଟନ । ଏହା ଲକଡାଉନ କାଳୀନ ଆବଶ୍ୟକତା ପୂରଣ ପାଇଁ ଯଥେଷ୍ଟ । ଇତି ମଧ୍ୟରେ ବିଭିନ୍ନ ରାଜ୍ୟ ସରକାର 3530 ରେକ ମାଧ୍ୟମରେ 98 ଲକ୍ଷ ମେଟ୍ରିକ ଟନ ଖାଦ୍ୟ ଶସ୍ୟ ନିଜର ଆବଶ୍ୟକତା ପୂରଣ ପାଇଁ ଖାଦ୍ୟ ନିଗମ ଗୋଦାମ ଗୁଡିକରୁ ଉଠାଇଛନ୍ତି ବୋଲି କେନ୍ଦ୍ର ଖାଦ୍ୟ ଓ ଯୋଗାଣମନ୍ତ୍ରୀ ରାମବିଳାସ ପାସୱାନ କହିଛନ୍ତି।
ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ୱରେ ପରିଚାଳିତ ଏନଡିଏ ସରକାରର ଦ୍ୱିତୀୟ ପାଳିର ପ୍ରଥମ ବର୍ଷ ପୂର୍ତ୍ତି ଅବସରରେ ଭିଡିଓ କନ୍ଫରେନ୍ସରେ ଆୟୋଜିତ ଏକ ସମ୍ବାଦିକ ସମ୍ମିଳନୀରେ ଶ୍ରୀ ପାସୱାନ ତାଙ୍କ ମନ୍ତ୍ରଣାଳୟର ସଫଳତା ସଂପର୍କରେ କହିବା ଅବସରରେ ଦର୍ଶାଇଛନ୍ତି ଯେ, ମହାମାରୀକାଳୀନ ଆବଶ୍ୟକତା ପୂରଣ ପାଇଁ ଦେଶରେ ପର୍ଯ୍ୟାପ୍ତ ପରିମାଣର ଖାଦ୍ୟଶସ୍ୟ ମହଜୁଦ ଅଛି । ସେ କହିଛନ୍ତି ଯେ, କରୋନା ମହାମାରୀ କାଳରେ ସବୁ ଖାଉଟି କାର୍ଡଧାରୀ ଓ ଅନ୍ୟାନ୍ୟ ନାଗରିକଙ୍କୁ ସେମାନଙ୍କ ଆବଶ୍ୟକତା ଅନୁସାରେ ଚାଉଳ, ଗହମ, ଡାଲି ଭଳି ଆବଶ୍ୟକ ଖାଦ୍ୟଶସ୍ୟ ଯୋଗାଇ ଦେବାକୁ ତାଙ୍କ ମନ୍ତ୍ରଣାଳୟ ସ୍ୱତନ୍ତ୍ର ଗୁରୁତ୍ୱ ଦେଇ କାର୍ଯ୍ୟ କରୁଛି । ଏଥିରେ ପ୍ରବାସୀ ଶ୍ରମିକ ଏବଂ ଯେଉଁମାନେ କୌଣସି ଯୋଗାଣ ବ୍ୟବସ୍ଥାର ଅନ୍ତର୍ଭୁକ୍ତ ନୁହଁନ୍ତି ସେମାନଙ୍କ ଆବଶ୍ୟକତା ମଧ୍ୟ ପୂରଣ କରାଯାଉଛି । ରାଜ୍ୟ ସରକାରମାନଙ୍କ ସହ ନିୟମିତ ଯୋଗସୂତ୍ର ରକ୍ଷା କରାଯାଇ ସେମାନଙ୍କ ଆବଶ୍ୟକତା ଅନୁସାରେ ଅବିଳମ୍ବେ ଖାଦ୍ୟଶସ୍ୟ ଯୋଗାଇ ଦିଆଯାଉଛି । ପ୍ରଧାନମନ୍ତ୍ରୀ ଗରିବ କଲ୍ୟାଣ ଯୋଜନା ଆତ୍ମନିର୍ଭରଶୀଳ ଭାରତ, ଜାତୀୟ ଖାଦ୍ୟ ସୁରକ୍ଷା ଆଇନ ଏବଂ ଅନ୍ୟାନ୍ୟ ଯୋଜନାରେ ରାଜ୍ୟମାନଙ୍କୁ ଯୋଗାଇ ନିଆଯାଉଥିବା ଖାଦ୍ୟଶସ୍ୟ ପ୍ରକ୍ରିୟା ମୋଟାମୋଟି ସନ୍ତୋଷଜନକ ରହିଛି । ଅଳ୍ପ କେତେକ ରାଜ୍ୟରେ ଏଥିରେ ବଂଚିତ ସମସ୍ୟା ରହିଛି ଓ ତାହାକୁ ତୁରନ୍ତ ଦୂର କରିବାକୁ ଉଦ୍ୟମ ଚାଳିଛି । ରାସନ କାର୍ଡକୁ ଆଧାରକାର୍ଡ ସହ ଶତପ୍ରତିଶତ ସଂଯୁକ୍ତ କରିବା ପାଇଁ ତାଙ୍କ ମନ୍ତ୍ରଣାଳୟ ଲକ୍ଷ୍ୟ ରଖିଛି । ଜାନୁୟାରୀ 2021 ସୁଦ୍ଧା ସାରା ଭାରତରେ ଗୋଟିଏ ଦେଶ, ଗୋଟିଏ ଆଧାର କାର୍ଡ ବ୍ୟବସ୍ଥା କାର୍ଯ୍ୟକାରୀ କରିବାକୁ ଜୋରସୋର କାମ ଚାଲିଛି ।
ଶ୍ରୀ ପାସୱାନ କହିଛନ୍ତି ଯେ, ଏବେ ଭାରତୀୟ ଖାଦ୍ୟ ନିଗମ ପାଖରେ 272.29 ଲକ୍ଷ ମେଟ୍ରିକ ଟନ ଚାଉଳ ଏବଂ 479.40 ଲକ୍ଷ ମେଟ୍ରିକ ଟନ ଗହମ ମହଜୁଦ ଅଛି । ତେଣୁ ମୋଟ 751.69 ଲକ୍ଷ ମେଟ୍ରିକ ଟନ ଖାଦ୍ୟଶସ୍ୟ ମହଜୁଦ ରହିଛି । ଏହା ବ୍ୟତୀତ ଏବେ ସରକାର ଯେଉଁ ଚାଉଳ ଓ ଗହମ ସଂଗ୍ରହ କରୁଛନ୍ତି ତାହା ଗୋଦାମରେ ଏଯାଏ ପହଁଚି ନାହିଁ ।
ମାର୍ଚ୍ଚ 24 ତାରିଖରେ ଲକଡାଉନ ସମଗ୍ର ଦେଶରେ ଲାଗୁହେବା ପରଠାରୁ ରାଜ୍ୟମାନେ ନିଜ ଆବଶ୍ୟକତା ଅନୁସାରେ ଖାଦ୍ୟ ନିଗମ କେନ୍ଦ୍ରୀୟ ଭଣ୍ଡାରରୁ ଚାଉଳ ଓ ଗହମ ଆଦି ଉଠାଉଛନ୍ତି । ରେଳ ସଡକ ଓ ଜଳ ପଥରେ ଏସବୁ ଖାଦ୍ୟଶସ୍ୟ ବିଭିନ୍ନ ରାଜ୍ୟକୁ ଯୋଗାଇ ଦିଆଯାଉଛି ।
ଏହି ଅବସରରେ ଶ୍ରୀ ପାସୱାନ ତାଙ୍କ ମନ୍ତ୍ରଣାଳୟ ଦ୍ୱାରା କାର୍ଯ୍ୟକାରୀ ହେଉଥିବା ଇଥାନଲ ଉତ୍ପାଦନ, ଚାଉଳର ଭିଟାମିନ ଉପାଦାନ ବୃଦ୍ଧି ଏବଂ ଅନ୍ୟାନ୍ୟ କାର୍ଯ୍ୟକ୍ରମ ସଂପର୍କରେ ସୂଚନା ଦେଇଥିଲେ । 2019-2020 ଆର୍ଥିକ ବର୍ଷରେ କେନ୍ଦ୍ରୀୟ ପଣ୍ୟାଗାର ନିଗମ ସର୍ବାଧିକ 1710 କୋଟି ଟଙ୍କାର କାରବାର କରିଥିବା ସେ କହିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଉତ୍ତରପ୍ରଦେଶର ମଥୁରାରେ ସଡ଼କ ଦୁର୍ଘଟଣାରେ ପ୍ରାଣ ହରାଇଥିବା ବ୍ୟକ୍ତିଙ୍କ ଲାଗି ଦୁଃଖ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଉତ୍ତରପ୍ରଦେଶର ମଥୁରା ଠାରେ ଏକ ସଡ଼କ ଦୁର୍ଘଟଣା ଯୋଗୁଁ ପ୍ରାଣ ହରାଇଥିବା ବ୍ୟକ୍ତିଙ୍କ ଲାଗି ଦୁଃଖ ପ୍ରକାଶ କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ଟୁଇଟ୍ କରିଛି;
“ଉତ୍ତରପ୍ରଦେଶର ମଥୁରାରେ ସଡ଼କ ଦୁର୍ଘଟଣା ହୃଦୟ ବିଦାରକ । ଏହି ଦୁର୍ଘଟଣାରେ ଯେଉଁମାନେ ନିଜ ପ୍ରିୟଜନଙ୍କୁ ହରାଇଛନ୍ତି ସେମାନଙ୍କୁ ମୋର ଗଭୀର ସମବେଦନା । ଆହତମାନଙ୍କ ଶୀଘ୍ର ଆରୋଗ୍ୟ କାମନା କରୁଛି: ପ୍ରଧାନମନ୍ତ୍ରୀ”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଓ ବ୍ରିଟେନ ପ୍ରଧାନମନ୍ତ୍ରୀ ମାନନୀୟ ବୋରିସ ଜନସନଙ୍କ ମଧ୍ୟରେ ଟେଲିଫୋନ ବାର୍ତ୍ତାଳାପ
ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଆଜି ବ୍ରିଟେନ ପ୍ରଧାନମନ୍ତ୍ରୀ ମାନନୀୟ ବୋରିସ ଜନସନଙ୍କ ସହିତ ଟେଲିଫୋନ ଯୋଗେ ଆଲୋଚନା କରିଛନ୍ତି।
ପ୍ରଧାନମନ୍ତ୍ରୀ ଜନସନ ଆସନ୍ତା ସାଧାରଣତନ୍ତ୍ର ଦିବସ ପାଇଁ ତାଙ୍କୁ ମୁଖ୍ୟ ଅତିଥି ଭାବେ ନିମନ୍ତ୍ରଣ କରିଥିବାରୁ ପୁଣିଥରେ ଭାରତକୁ ଧନ୍ୟବାଦ ଅର୍ପଣ କରିଥିଲେ, କିନ୍ତୁ ବ୍ରିଟେନରେ ବର୍ତ୍ତମାନର ପରିବର୍ତ୍ତିତ କୋଭିଡ-19 ସ୍ଥିତିକୁ ଦେଖି ସମାରୋହରେ ଉପସ୍ଥିତ ହୋଇପାରିବେ ନାହିଁ ବୋଲି ନିଜର ଅସମର୍ଥତା ବ୍ୟକ୍ତ କରିଥିଲେ। ତେବେ ନିକଟ ଭବିଷ୍ୟତରେ ଭାରତ ଗସ୍ତ ଲାଗି ସେ ତାଙ୍କର ଆଗ୍ରହ ବ୍ୟକ୍ତ କରିଥିଲେ।
ବ୍ରିଟେନରେ ଦେଖାଦେଇଥିବା ଅସାଧାରଣ ପରିସ୍ଥିତିକୁ ସେ ହୃଦୟଙ୍ଗମ କରିପାରୁଛନ୍ତି ବୋଲି ପ୍ରଧାନମନ୍ତ୍ରୀ କହିଥିଲେ ଏବଂ ଯଥାଶୀଘ୍ର ମହାମାରୀ ସଂକ୍ରମଣ ଉପରେ ନିୟନ୍ତ୍ରଣ ହାସଲ କରିବା ନେଇ ସେ ନିଜର ଶୁଭକାମନା ଜଣାଇଥିଲେ। ପରିସ୍ଥିତି ସ୍ୱାଭାବିକ ହେବା ପରେ ଯଥାଶୀଘ୍ର ସୁଯୋଗ ମିଳିଲେ ସେ ପ୍ରଧାନମନ୍ତ୍ରୀ ଜନସନଙ୍କୁ ଭାରତରେ ସ୍ୱାଗତ କରିବା ଲାଗି ପ୍ରସ୍ତୁତ ବୋଲି କହିଥିଲେ।
ଦୁଇ ନେତା ବିଶ୍ୱ ପାଇଁ କୋଭିଡ-19 ଟିକା ଉପଲବ୍ଧତା ସମେତ ଉଭୟ ରାଷ୍ଟ୍ର ମଧ୍ୟରେ ଜାରି ରହିଥିବା ଆପୋସ ସହଯୋଗର ସମୀକ୍ଷା କରିଥିଲେ। ବ୍ରେକସିଟ ପରବର୍ତ୍ତୀ ଓ କୋଭିଡ ପରବର୍ତ୍ତୀ ପରିଦୃଶ୍ୟରେ ଭାରତ-ବ୍ରିଟେନ ଭାଗିଦାରୀର ସମ୍ଭାବନା ପ୍ରତି ସେମାନେ ସେମାନଙ୍କର ସହଭାଗୀ ବିଶ୍ୱାସକୁ ଦୋହରାଇଥିଲେ ଏବଂ ଏହି ସମ୍ଭାବନାକୁ ବାସ୍ତବ ରୂପ ଦେବା ନିମନ୍ତେ ଏକ ବିସ୍ତୃତ କାର୍ଯ୍ୟଖସଡ଼ା ପ୍ରସ୍ତୁତ କରିବା ନିମନ୍ତେ ସହମତ ହୋଇଥିଲେ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କାନପୁର ସଡକ ଦୁର୍ଘଟଣା ମୃତ୍ୟୁ ନେଇ ପ୍ରଧାନମନ୍ତ୍ରୀଙ୍କ ଶୋକ
ପୀଡ଼ିତଙ୍କ ପାଇଁ ଅନୁକମ୍ପା ରାଶି ଘୋଷଣା
ଉତ୍ତରପ୍ରଦେଶର କାନପୁର ସଡକ ଦୁର୍ଘଟଣାରେ ମୃତ୍ୟୁବରଣ କରିଥିବା ବ୍ୟକ୍ତିମାନଙ୍କ ପ୍ରତି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୋକ ବ୍ୟକ୍ତ କରିଛନ୍ତି ।
ଏକ ଟ୍ଵିଟ୍ ମାଧ୍ୟମରେ ପୀଡ଼ିତଙ୍କ ନିକଟ ସମ୍ପର୍କୀୟଙ୍କୁ ପ୍ରଧାନମନ୍ତ୍ରୀ ନିଜର ସମବେଦନା ଜଣାଇବା ସହିତ ଆହତଙ୍କ ଆଶୁ ଆରୋଗ୍ୟ କାମନା କରିଛନ୍ତି ।
ଦୁର୍ଘଟଣାରେ ପ୍ରାଣ ହରାଇଥିବା ପ୍ରତ୍ୟେକ ବ୍ୟକ୍ତିଙ୍କ ନିକଟ ସମ୍ପର୍କୀୟଙ୍କୁ ପ୍ରଧାନମନ୍ତ୍ରୀ ଜାତୀୟ ରିଲିଫ ପାଣ୍ଠିରୁ 2 ଲକ୍ଷ ଟଙ୍କାର ଅନୁକମ୍ପା ରାଶି ପ୍ରଦାନ କରାଯିବା ନେଇ ପ୍ରଧାନମନ୍ତ୍ରୀ ଘୋଷଣା କରିଛନ୍ତି । ଏଥିସହିତ ଗୁରୁତର ଭାବେ ଆହତ ପ୍ରତ୍ୟେକ ବ୍ୟକ୍ତିଙ୍କୁ 50 ହଜାର ଟଙ୍କା ପ୍ରଦାନ କରାଯିବା ନେଇ ମଧ୍ୟ ଘୋଷଣା କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରୋଜଗାର ମେଳା ଅଧୀନରେ ସେପ୍ଟେମ୍ବର ୨୬ ତାରିଖରେ ସରକାରୀ ବିଭାଗ ଏବଂ ସଂସ୍ଥାରେ ନୂତନ ଭାବେ ନିଯୁକ୍ତି ପାଇଥିବା କର୍ମଚାରୀମାନଙ୍କୁ ପାଖାପାଖି ୫୧,୦୦୦ ନିଯୁକ୍ତି ପତ୍ର ବଣ୍ଟନ କରିବେ ପ୍ରଧାନମନ୍ତ୍ରୀ
ରୋଜଗାର ମେଳା ହେଉଛି ନିଯୁକ୍ତି ସୃଷ୍ଟିକୁ ସର୍ବୋଚ୍ଚ ପ୍ରାଥମିକତା ଦେବା ପାଇଁ ପ୍ରଧାନମନ୍ତ୍ରୀଙ୍କ ପ୍ରତିଶ୍ରୁତି ପୂରଣ ଦିଗରେ ଏକ ପଦକ୍ଷେପ
ଅନଲାଇନ ମଡ୍ୟୁଲ କର୍ମଯୋଗୀ ପ୍ରାରମ୍ଭ ମାଧ୍ୟମରେ ନବନିଯୁକ୍ତମାନେ ନିଜକୁ ପ୍ରଶିକ୍ଷଣ ଦେବେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୬ ସେପ୍ଟେମ୍ବର, ୨୦୨୩ ପୂର୍ବାହ୍ନ ସାଢେ ୧୦ଟାରେ ଭିଡିଓ କନଫରେନ୍ସିଂ ଜରିଆରେ ନୂତନ ଭାବେ ନିଯୁକ୍ତି ପାଇଥିବା କର୍ମଚାରୀମାନଙ୍କୁ ପାଖାପାଖି ୫୧,୦୦୦ ନିଯୁକ୍ତି ପତ୍ର ବଣ୍ଟନ କରିବେ । ଏହି ଅବସରରେ ପ୍ରଧାନମନ୍ତ୍ରୀ ନବନିଯୁକ୍ତ ମାନଙ୍କୁ ସମ୍ବୋଧିତ କରିବେ।
ରୋଜଗାର ମେଳା ସାରା ଦେଶରେ ୪୬ଟି ସ୍ଥାନରେ ଅନୁଷ୍ଠିତ ହେବ । ଏହି ପଦକ୍ଷେପ ଜରିଆରେ କେନ୍ଦ୍ର ସରକାରଙ୍କ ବିଭାଗ ତଥା ରାଜ୍ୟ ସରକାର/କେନ୍ଦ୍ରଶାସିତ ଅଞ୍ଚଳରେ ନିଯୁକ୍ତି ଦିଆଯାଉଛି। ଦେଶବ୍ୟାପୀ ଚୟନ ହୋଇଥିବା ନବନିଯୁକ୍ତ କର୍ମଚାରୀମାନେ ଡାକ ବିଭାଗ, ଭାରତୀୟ ଅଡିଟ୍ ଏବଂ ଆକାଉଣ୍ଟସ୍ ବିଭାଗ, ଆଣବିକ ଶକ୍ତି ବିଭାଗ, ରାଜସ୍ୱ ବିଭାଗ, ଉଚ୍ଚଶିକ୍ଷା ବିଭାଗ, ପ୍ରତିରକ୍ଷା ମନ୍ତ୍ରଣାଳୟ, ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟ ସମେତ ବିଭିନ୍ନ ମନ୍ତ୍ରଣାଳୟ/ବିଭାଗରେ ସରକାରଙ୍କ ସହ ଯୋଗ ଦେବେ।
ରୋଜଗାର ମେଳା ହେଉଛି ନିଯୁକ୍ତି ସୃଷ୍ଟିକୁ ସର୍ବୋଚ୍ଚ ପ୍ରାଥମିକତା ଦେବା ପାଇଁ ପ୍ରଧାନମନ୍ତ୍ରୀଙ୍କ ପ୍ରତିଶ୍ରୁତି ପୂରଣ ଦିଗରେ ଏକ ପଦକ୍ଷେପ । ରୋଜଗାର ମେଳା ଅଧିକ ନିଯୁକ୍ତି ସୃଷ୍ଟିରେ ଏକ ଉତପ୍ରେରକ ଭାବରେ କାର୍ଯ୍ୟ କରିବ ଏବଂ ଯୁବକମାନଙ୍କୁ ସେମାନଙ୍କ ସଶକ୍ତୀକରଣ ଏବଂ ଜାତୀୟ ବିକାଶରେ ଅଂଶଗ୍ରହଣ ପାଇଁ ଅର୍ଥପୂର୍ଣ୍ଣ ସୁଯୋଗ ପ୍ରଦାନ କରିବ ବୋଲି ଆଶା କରାଯାଉଛି ।
ଆଇଜିଓଟି କର୍ମଯୋଗୀ ପୋର୍ଟାଲର ଅନଲାଇନ୍ ମଡ୍ୟୁଲ୍ କର୍ମଯୋଗୀ ପ୍ରାରମ୍ଭ ମାଧ୍ୟମରେ ନୂତନ ଭାବେ ନିଯୁକ୍ତି ପାଇଥିବା କର୍ମଚାରୀମାନେ ନିଜକୁ ପ୍ରଶିକ୍ଷଣ ଦେବାର ସୁଯୋଗ ପାଉଛନ୍ତି, ଯେଉଁଠାରେ 'ଯେକୌଣସି ଡିଭାଇସ୍' ଶିକ୍ଷଣ ଫର୍ମାଟ ପାଇଁ ୬୮୦ରୁ ଅଧିକ ଇ-ଲର୍ଣ୍ଣିଂ ପାଠ୍ୟକ୍ରମ ଉପଲବ୍ଧ କରାଯାଇଛି।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଉଜବେକିସ୍ତାନ ଗସ୍ତରେ ପ୍ରସ୍ଥାନ ପୂର୍ବରୁ ପ୍ରଧାନମନ୍ତ୍ରୀଙ୍କ ବାର୍ତ୍ତା
ଉଜବେକିସ୍ତାନ ରାଷ୍ଟ୍ରପତି ମହାମହିମ ଶ୍ରୀ ସୱକତ ମୀର୍ଜିୟୋୟେଭଙ୍କ ଆମନ୍ତ୍ରଣ କ୍ରମେ ସାଙ୍ଘାଇ ସହଯୋଗ ସଂଗଠନ ର ରାଷ୍ଟ୍ରମୁଖ୍ୟ ପରିଷଦର ବୈଠକରେ ଯୋଗ ଦେବାକୁ ମୁଁ ସମରକନ୍ଦ ଗସ୍ତ କରିବି ।
ଏସସିଓ ଶିଖର ସମ୍ମିଳନୀରେ ସାମୟିକ, କ୍ଷେତ୍ରୀୟ ଓ ଆନ୍ତର୍ଜାତିକ ପ୍ରସଙ୍ଗ, ଏସସିଓ ସମ୍ପ୍ରସାରଣ ଓ ସଂଗଠନ ମଧ୍ୟରେ ବହୁମୁଖୀ ଓ ପାରସ୍ପରିକ ଲାଭଜନକ ସହଯୋଗ ଆହୁରି ଗଭୀର କରିବା ପାଇଁ ବିଚାର ଆଦାନ ପ୍ରଦାନ ପାଇଁ ଆଶାବାଦୀ । ଉଜବେକ ଅଧ୍ୟକ୍ଷତାରେ ବାଣିଜ୍ୟ, ଅର୍ଥନୀତି, ସଂସ୍କୃତି ଓ ପର୍ଯ୍ୟଟନ କ୍ଷେତ୍ରରେ ପାରସ୍ପରିକ ସହଯୋଗ ସମ୍ପର୍କରେ ବହୁ ନିଷ୍ପତ୍ତି ନିଆ ଯାଇପାରେ ।
ସମରକନ୍ଦ ଠାରେ ରାଷ୍ଟ୍ରପତି ମୀର୍ଜିୟୋୟେଭଙ୍କୁ ସାକ୍ଷାତ କରିବାକୁ ଆଗ୍ରହର ସହ ଅପେକ୍ଷା କରିଛି । ୨୦୧୮ରେ ତାଙ୍କ ଭାରତ ଗସ୍ତ ସ୍ମରଣୀୟ ଥିଲା । ସେ ୨୦୧୯ରେ ଭାଇବ୍ରାଣ୍ଚ ଗୁଜୁରାଟ ସମିଟରେ ମୁଖ୍ୟ ଅତିଥି ଭାବେ ଯୋଗ ଦେଇଥିଲେ । ଏହାସହିତ ଏହି ସମ୍ମିଳନୀରେ ଭାଗ ନେଉଥିବା ଆଉ କିଛି ନେତାଙ୍କ ସହ ଦ୍ୱିପାକ୍ଷିକ ବୈଠକ କରିବି ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜି ୨୦ ଶିଖର ସମ୍ମିଳନୀର ପ୍ରଥମ ଅଧିବେଶନରେ ବିଶ୍ୱ ଅର୍ଥନୀତି ଏବଂ ବିଶ୍ୱ ସ୍ୱାସ୍ଥ୍ୟ ଉପରେ ପ୍ରଧାନମନ୍ତ୍ରୀଙ୍କ ଉଦବୋଧନ: ୩୦ ଅକ୍ଟୋବର ୨୦୨୧, ୧୧.୫୫ ପିଏମ୍, ପିଆଇବି ଦିଲ୍ଲୀ
ମହାମାନ୍ୟଗଣ,
କରୋନା ବୈଶ୍ୱିକ ମହାମାରୀ ବିରୋଧରେ ଲଢିବା ପାଇଁ ଆମେ ଏକ ବିଶ୍ୱ- ଏକ ସ୍ୱାସ୍ଥ୍ୟର ଲକ୍ଷ୍ୟ ବିଶ୍ୱ ସମ୍ମୁଖରେ ଉପସ୍ଥାପନ କରିଛୁ ।
ଭବିଷ୍ୟତରେ ଏଭଳି କୌଣସି ବି ସଙ୍କଟର ମୁକାବିଲା କରିବା ପାଇଁ ଏହି ଲକ୍ଷ୍ୟ ବିଶ୍ୱର ବହୁତ ବଡ ଶକ୍ତି ଭାବେ ଉଭା ହୋଇପାରେ ।
ମହାମାନ୍ୟଗଣ,
ବିଶ୍ୱ ଭେଷଜଶାଳାର ଭୂମିକା ନିର୍ବାହନ ପୂର୍ବକ ଭାରତ ୧୫୦ରୁ ଅଧିକ ଦେଶକୁ ଔଷଧ ପହଂଚାଇଛି ।
ଏଥିସହ ଆମେ ପ୍ରତିଷେଧକ ଗବେଷଣା ଏବଂ ଉତ୍ପାଦନ ବୃଦ୍ଧି କ୍ଷେତ୍ରରେ ମଧ୍ୟ ଆମର ସମସ୍ତ ସାମର୍ଥ୍ୟର ଉପଯୋଗ କରିଛୁ ।
ଖୁବ କମ୍ ସମୟ ମଧ୍ୟରେ, ଆମେ ଭାରତରେ ଶହେ କୋଟିରୁ ଅଧିକ ଡୋଜ ଟିକା ଲଗାଇ ସାରିଛୁ ।
ବିଶ୍ୱର ଏକ ଷଷ୍ଠାଂଶ ଜନସଂଖ୍ୟା ମଧ୍ୟରେ ସଂକ୍ରମଣକୁ ନିୟନ୍ତ୍ରଣ କରି ଭାରତ ବିଶ୍ୱକୁ ମଧ୍ୟ ସୁରକ୍ଷିତ କରିବାରେ ନିଜର ଯୋଗଦାନ ଦେଇଛି, ଏବଂ ଭୂତାଣୁର ଅଧିକ ମ୍ୟୁଟେସନର ସମ୍ଭାବନାକୁ ମଧ୍ୟ ହ୍ରାସ କରିଛି ।
ମହାମାନ୍ୟଗଣ,
ଏହି ମହାମାରୀ ସମଗ୍ର ବିଶ୍ୱକୁ ନିର୍ଭରଯୋଗ୍ୟ ଯୋଗାଣ ଶୃଙ୍ଖଳର ଆବଶ୍ୟକତା ପ୍ରତି ସତର୍କ କରାଇଛି ।
ଏପରି ସ୍ଥିତିରେ ଭାରତ, ଏକ ବିଶ୍ୱସନୀୟ ନିର୍ମାଣ ପେଣ୍ଠ ଭାବରେ ଉଭା ହୋଇଛି ।
ଏଥିପାଇଁ ଭାରତ ସାହସପୂର୍ଣ୍ଣ ଅର୍ଥନେତିକ ସଂସ୍କାରଗୁଡିକୁ ନୂତନ ଗତି ପ୍ରଦାନ କରିଛି ।
ଆମେ ବ୍ୟବସାୟ ବାବଦ ଖର୍ଚ୍ଚକୁ ବହୁ ପରିମାଣରେ ହ୍ରାସ କରିଛୁ ଏବଂ ପ୍ରତ୍ୟେକ ସ୍ତରରେ ନବସୃଜନକୁ ଆଗକୁ ବଢାଇଛୁ ।
ମୁଁ ଜି-୨୦ ଦେଶଗୁଡିକୁ ଆମନ୍ତ୍ରଣ କରୁଛି, ଯେ ନିଜର ଆର୍ଥିକ ପୁନରୁଦ୍ଧାର ଏବଂ ଯୋଗାଣ ଶୃଙ୍ଖଳର ବିବିଧକରଣରେ ଭାରତକୁ ନିଜର ଭରସାଯୋଗ୍ୟ ଅଂଶୀଦାର କରନ୍ତୁ ।
ମହାମାନ୍ୟଗଣ,
ସମ୍ଭବତଃ ଜୀବନର ଏପରି କୌଣସି ସ୍ତର ନାହିଁ ଯେଉଁଠାରେ କୋଭିଡ କାରଣରୁ ବାଧା ଆସିନାହିଁ ।
ଏଭଳି ବିକଟ ପରିସ୍ଥିତିରେ ମଧ୍ୟ ଭାରତର ଆଇଟି-ବିପିଓ କ୍ଷେତ୍ରକୁ ଗୋଟିଏ ସେକେଣ୍ଡ ପାଇଁ ମଧ୍ୟ ବାଧା ଆଣିବାକୁ ଦେଇନାହିଁ, ନିରବଚ୍ଛିନ୍ନ ଭାବେ କାର୍ଯ୍ୟ କରି ସମଗ୍ର ବିଶ୍ୱକୁ ସହାୟତା ଯୋଗାଇ ଦେଇଛି ।
ମୁଁ ଖୁସି ଯେ, ଯେତେବେଳେ ଦେଖାସାକ୍ଷାତ ସମୟରେ ଆପଣମାନଙ୍କ ଭଳି ନେତାମାନେ ଏହି କଥାର ପ୍ରଶଂସା କରନ୍ତି ଯେ, ଭାରତ କିଭଳି ଭାବରେ ଏକ ବିଶ୍ୱସ୍ତ ଅଂଶୀଦାରର ଭୂମିକା ନିର୍ବାହ କରିଛି, ଏହା ଆମର ଯୁବପିଢୀକୁ ମଧ୍ୟ ନୂତନ ଉତ୍ସାହରେ ଭରିଦିଏ ।
ଏବଂ ଏହା ଏଥିପାଇଁ ହୋଇଛି, କାରଣ ଭାରତ ସମୟ ଅପଚୟ ନକରି ଯେ କୌଣସି ସ୍ଥାନରୁ ମଧ୍ୟ କାର୍ଯ୍ୟ କରିବା ଭଳି ଅଭୂତପୂର୍ବ ସଂସ୍କାର ଆଣିଛି ।
ମହାମାନ୍ୟଗଣ,
ବିଶ୍ୱ ଆର୍ଥିକ ବ୍ୟବସ୍ଥାକୁ ଅଧିକ ପାରଦର୍ଶୀ କରିବା ପାଇଁ ୧୫ ପ୍ରତିଶତ ସର୍ବନିମ୍ନ କର୍ପୋରେଟ ଟିକସ ହାର ଏକ ମହତ୍ୱପୂର୍ଣ୍ଣ ପଦକ୍ଷେପ ସାବ୍ୟସ୍ତ ହେବ ।
ମୁଁ ନିଜେ ୨୦୧୪ରେ ଜି-୨୦ ବୈଠକରେ ଏ ବିଷୟରେ ପରାମର୍ଶ ଦେଇଥିଲି । ମୁଁ ଜି-୨୦କୁ କୃତଜ୍ଞତା ଜଣାଉଛି ଯେ ଏହା ଏ ଦିଗରେ ବାସ୍ତବ ଅଗ୍ରଗତୀ କରିଛି ।
ଆର୍ଥିକ ପୁନରୁଦ୍ଧାର ପାଇଁ ଅନ୍ତରାଷ୍ଟ୍ରୀୟ ଗମନାଗମନ ବୃଦ୍ଧି କରିବା ଆବଶ୍ୟକ ଅଟେ ।
ଏଥିପାଇଁ ଆମକୁ ଭିନ୍ନ-ଭିନ୍ନ ଦେଶର ପ୍ରତିଷେଧକ ପ୍ରମାଣପତ୍ରକୁ ପରସ୍ପର ମାନ୍ୟତା ଦେବା ସୁନିଶ୍ଚିତ କରିବାକୁ ପଡିବ ।
ମହାମାନ୍ୟଗଣ,
ଭାରତ ଏହାର ବୈଶ୍ୱିକ ଦାୟିତ୍ୱକୁ ନେଇ ସର୍ବଦା ଗମ୍ଭୀର ରହିଆସିଛି ।
ମୁଁ ଆଜି ଜି-୨୦ର ଏହି ମଂଚରେ, ଆପଣ ସମସ୍ତଙ୍କୁ ଏହା ଜଣାଇବାକୁ ଚାହୁଁଛି ଯେ ଆସନ୍ତା ବର୍ଷ ବିଶ୍ୱ ପାଇଁ ୫୦୦ କୋଟିରୁ ମଧ୍ୟ ଅଧି ଡୋଜର ଟିକା ଉତ୍ପାଦନ ପାଇଁ ଭାରତ ପ୍ରସ୍ତୁତ ରହିଛି ।
ଭାରତର ଏହି ପ୍ରତିଶୃତିବଦ୍ଧତା ଦ୍ୱାରା କରୋନା ବୈଶ୍ୱିକ ସଂକ୍ରମଣର ମୁକାବିଲା କରିବାରେ ବହୁତ ବଡ ସହାୟତା ମିଳିବ ।
ଏଥିପାଇଁ, ବିଶ୍ୱ ସ୍ୱାସ୍ଥ୍ୟ ସଂଗଠନ ଭାରତୀୟ ଟିକାକୁ ଶୀଘ୍ର ମାନ୍ୟତା ଦେବାର ଆବଶ୍ୟକତା ରହିଛି ।
ଧନ୍ୟବାଦ!
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କାଶୀ ସମସ୍ତଙ୍କ ପାଇଁ ଅପେକ୍ଷାରତ ଓ ଏଠାକୁ ଯିଏ ଆସନ୍ତି ମନ୍ତ୍ରମୁଗ୍ଧ ହୋଇଯାନ୍ତି: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ଜଣେ ନାଗରିକଙ୍କ ଟ୍ୱିଟର ପ୍ରତ୍ୟୁତ୍ତର ଦେଇଛନ୍ତି ଯେଉଁଥିରେ କାଶୀ ଭ୍ରମଣ କରିବାର ଦଶଟି କାରଣ ଦର୍ଶାଯାଇଥିଲା ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ମୁଁ ଏକମତ, ହେଲେ ମୁଁ ଦଶଟିରୁ ଅଧିକ କାରଣ ଦର୍ଶାଇ ପାରିବି ।
କାଶୀ ସମସ୍ତଙ୍କ ପାଇଁ ଅପେକ୍ଷାରତ ଓ ଏଠାକୁ ଯିଏ ଆସନ୍ତି ମନ୍ତ୍ରମୁଗ୍ଧ ହୋଇଯାନ୍ତି ।”
SR
(
ଅର୍ଥ ମନ୍ତ୍ରଣାଳୟ
ଆସନ୍ତା ସୋମବାର କେନ୍ଦ୍ର ଅର୍ଥମନ୍ତ୍ରୀଙ୍କ ସହ କେନ୍ଦ୍ରଶାସିତ ଅଞ୍ଚଳ ଉପରାଜ୍ୟପାଳ ଓ ରାଜ୍ୟ ମୁଖ୍ୟମନ୍ତ୍ରୀ ଓ ଅର୍ଥମନ୍ତ୍ରୀଙ୍କ ଆଲୋଚନା
ଆସନ୍ତା ୧୫, ୨୦୨୧  ଦିନ କେନ୍ଦ୍ର ଅର୍ଥ ଓ ବାଣିଜ୍ୟିକ ବ୍ୟାପାର ମନ୍ତ୍ରୀ ଶ୍ରୀମତୀ ନିର୍ମଳା ସୀତାରମଣ ବିଭିନ୍ନ ରାଜ୍ୟର ମୁଖ୍ୟମନ୍ତ୍ରୀ, ଅର୍ଥମନ୍ତ୍ରୀ ଓ କେନ୍ଦ୍ରଶାସିତ ଅଞ୍ଚଳର ଉପ ରାଜ୍ୟପାଳମାନଙ୍କ ସହ ଭର୍ଚୁଆଲ ସମ୍ମିଳନୀରେ ଆଲୋଚନା କରିବେ ।
ଭାରତ ସରକାରଙ୍କ ସଚିବ, ବିଭାଗୀୟ ମନ୍ତ୍ରୀ ବିଭିନ୍ନ ରାଜ୍ୟର ମୁଖ୍ୟ ଶାସନ ସଚିବ ଓ ଅର୍ଥ ସଚିବ ମଧ୍ୟ ଏଥିରେ ଯୋଗଦେବେ ।
କୋଭିଡ-୧୯ ଯୋଗୁଁ ଅଭିବୃଦ୍ଧି ହ୍ରାସ ପାଇଥିଲା । ମାତ୍ର ଚଳିତ ଆର୍ଥିକ ବର୍ଷର ପ୍ରଥମ ଚାରିମାସ ପରେ ଅର୍ଥନୀତି ପୁଣି ତାର ଗତି ଧରିବା ସହ ଏହାର ଉନ୍ନତି ଘଟିଛି । ଏକାଧିକ ଆର୍ଥିକ ସୂଚୀ ବୈଶ୍ୱିକ ମହାମାରୀ ପୂର୍ବାବସ୍ଥାକୁ ସୂଚାଉଛି । ଆନ୍ତର୍ଜାତିକ ମୁଦ୍ରାପାଣ୍ଠି ଓ ବିଶ୍ୱ ବ୍ୟାଙ୍କର ଆକଳନ ଅନୁସାରେ ଜିଡିପି ଅଭିବୃଦ୍ଧି ଶତକଡା ୯.୫ ଓ ୮.୩ ପ୍ରତିଶତ ଏକ ଦୃତ ଅଭିବୃଦ୍ଧିମୁଖୀ ଅର୍ଥନୀତି ବିବେଚନା କରୁଛି ।
ନିବେଶକ ଚିନ୍ତାଧାରା ଠିକ୍ ଥିବାବେଳେ, ଗତି ଧରିଥିବା ଆର୍ଥିକ ଧାରାକୁ ଆଗେଇ ନେବାର ଆବଶ୍ୟକତା ରହିଛି। ୨୦୨୧-୨୨ଆର୍ଥିକ ବର୍ଷର ପ୍ରଥମ ଚାରିମାସ ମଧ୍ୟରେ ୬୪ ବିଲିୟନ ଡଲାର ପ୍ରତ୍ୟକ୍ଷ ବିଦେଶୀ ପୁଞ୍ଜିନିବେଶ ହୋଇଛି । ୨୦୨୧-୨୨କେନ୍ଦ୍ରୀୟ ବଜେଟରେ ମଧ୍ୟ ବିଦେଶୀ ପୁଞ୍ଜି ଆଗମନ ପାଇଁ ଅନେକ ଆବଶ୍ୟକ ପଦକ୍ଷେପ ନିଆଯାଉଛି ।
ଅର୍ଥମନ୍ତ୍ରୀ ଦେଶର ଏକ ମିଳିତ ଅଭିବୃଦ୍ଧି ଲକ୍ଷ୍ୟ ନେଇ ପୁଞ୍ଜିନିବେଶ ବାତାବରଣ ସଂକ୍ରାନ୍ତରେ ଏକ ପୁଙ୍ଖାନୁପୁଙ୍ଖ ଆଲୋଚନା ଚାହୁଁଛନ୍ତି । ଏହି ପ୍ରସ୍ତାବିତ ମତ ବିନିମୟ ଯୋଗୁଁ ଏକ ନୀତି ନିର୍ଦ୍ଧାରଣର ମଧ୍ୟ ଅବକାଶ ଜୁଟିବ, ଯାହା ଦ୍ୱାରା ଏକ ପୁଞ୍ଜିନିବେଶ ଭିତ୍ତିକ ଅଭିବୃଦ୍ଧିର ସମ୍ଭାବନା ସୃଷ୍ଟି ହେବ । ବ୍ୟାବସାୟିକ ସୁବିଧା ସୁଯୋଗ, ସଂସ୍କାର, ନିବେଶକ ମନୋବୃତ୍ତି ସହରାଞ୍ଚଳ ସ୍ଥାନୀୟ ପରିଷଦ କ୍ଷେତ୍ର ପର୍ଯ୍ୟନ୍ତ ଅନୁମୋଦନ ଓ ଅନୁମତି ପ୍ରଦାନ ଦ୍ୱାରା ଏହା କରିହେବ ।
ରାଜ୍ୟମାନେ ପୁଞ୍ଜିନିବେଶ ବାତାବରଣ ଅନୁକୂଳ ବ୍ୟବସ୍ଥାରେ ସୁଧାର ପାଇଁ ସେମାନଙ୍କ ମତାମତ ଦେଲେ ଏହାକୁ ଉପଯୋଗ କରି ଦେଶକୁ ଏକ ଦ୍ରୁତ ଅଭିବୃଦ୍ଧିମୂଳକ ଅର୍ଥବ୍ୟବସ୍ଥା ଆଡକୁ ନେଇ ହେବ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତ ଭୁଟାନ ଉପଗ୍ରହ ଭୁଟାନବାସୀଙ୍କ ସହ ଆମର ବିଶେଷ ସମ୍ପର୍କର ଏକ ପ୍ରମାଣ: ପ୍ରଧାନମନ୍ତ୍ରୀ
ମିଳିତ ଭାବେ ବିକଶିତ ଭାରତ ଭୁଟାନ ଉପଗ୍ରହର ସଫଳ ଉତକ୍ଷେପଣ ପାଇଁ ଡିଆଇଟିଟି ଭୁଟାନ ଏବଂ ଇସ୍ରୋକୁ ପ୍ରଶଂସା କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ଭୁଟାନର ଲୋକଙ୍କ ସହ ଆମର ବିଶେଷ ସମ୍ପର୍କର ପ୍ରମାଣ ହେଉଛି ଭାରତ ଭୁଟାନ ଉପଗ୍ରହ । ମିଳିତ ଭାବେ ବିକଶିତ ଏହି ଉପଗ୍ରହର ସଫଳ ଉତକ୍ଷେପଣରେ ଶ୍ରୀ ମୋଦୀ ଭୁଟାନର ସୂଚନା ପ୍ରଯୁକ୍ତିବିଦ୍ୟା ଏବଂ ଟେଲିକମ୍  ବିଭାଗ ଏବଂ ଇସ୍ରୋକୁ ପ୍ରଶଂସା କରିଛନ୍ତି ।
ଭାରତ-ଭୁଟାନ ଉପଗ୍ରହର ସଫଳ ଉତ୍କ୍ଷେପଣ ସଂକ୍ରାନ୍ତରେ ଭୁଟାନର ମହାମହିମ ରାଜାଙ୍କର ଏକ ବାର୍ତ୍ତା ଏବଂ ପ୍ରଧାନମନ୍ତ୍ରୀଙ୍କ ଏକ ଟୁଇଟର ଜବାବରେ ପ୍ରଧାନମନ୍ତ୍ରୀ କହିଛନ୍ତି;
“ଭାରତ ଭୁଟାନ ଉପଗ୍ରହ ଭୁଟାନର ଲୋକଙ୍କ ସହ ଆମର ବିଶେଷ ସମ୍ପର୍କର ଏକ ପ୍ରମାଣ । ଏହି ମିଳିତ ବିକଶିତ ଉପଗ୍ରହର ସଫଳ ଉତକ୍ଷେପଣ ପାଇଁ ମୁଁ ଭୁଟାନର ଡିଆଇଟିଟି ଏବଂ ଇସ୍ରୋକୁ ପ୍ରଶଂସା କରୁଛି ।”
HS
(